V našej spoločnosti platí pravidlo, že každý vlastník môže požiadať o splátkový kalendár. Konzultujeme ho aj so zástupcami vlastníkov. Bavíme sa najmä o výške splátok, ale aj o celkovej dĺžke splátkového obdobia. Dôležité je zároveň, či vlastník v minulosti poctivo platil zálohové platby, alebo je chronickým neplatičom. Radíme všetkým vlastníkom v podobnej situácii, aby okamžite začali komunikovať so svojím správcom. Zatajovať sa, nepreberať poštu a nereagovať na zaslané výzvy, to nikam nevedie. Treba si uvedomiť, že ak dôjde k prípadnému vymáhaniu nedoplatku, náklady sa neúmerne zvyšujú. Vtedy je už naozaj neskoro začínať s komunikáciou so správcom.